CELEX: 51999SC2157
Language: fi
Date: 2000-01-05
Title: Luonnos: ETA:N Sekakomitean päätös ETA-sopimuksen liitteen X (Audiovisuaaliset palvelut) muuttamisesta - Luonnos yhteisön yhteiseksi kannaksi

Avis juridique important

|

51999SC2157

Luonnos: ETA:N Sekakomitean päätös ETA-sopimuksen liitteen X (Audiovisuaaliset palvelut) muuttamisesta - Luonnos yhteisön yhteiseksi kannaksi  /* SEK/99/2157 lopull. */  

Luonnos: ETA:N SEKAKOMITEAN PÄÄTÖS ETA-sopimuksen liitteen X (Audiovisuaaliset palvelut) muuttamisesta  - Luonnos yhteisön yhteiseksi kannaksi -(komission esittämä) PERUSTELUT1. ETA-sopimuksen liitteeseen X (Audiovisuaaliset palvelut) sisältyy seuraava mukautus televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta 3 päivänä lokakuuta 1989 annettuun neuvoston direktiiviin 89/552/ETY:"Lisätään direktiivin 15 artiklaan seuraava:'EFTA-valtiot saavat vaatia niiden alueella toimivia kaapelitelevisioyhtiöitä muokkaamaan tai muulla tavoin peittämään näkyvistä alkoholijuomamainokset. Tällä poikkeuksella ei saa olla muiden televisio-ohjelmien osien kuin alkoholimainosten uudelleen lähettämistä rajoittavaa vaikutusta. Sopimuspuolet tarkastelevat yhdessä tätä poikkeusta vuonna 1995.'"2. Voimassa oleva mukautus ei muodosta täytäntöönpanokelpoista velvoitetta luopua oikeudesta mainosten peittämiseen. Tarkastelun yhteydessä on sovittu, että olisi pyrittävä mahdollisimman suureen yhdenmukaisuuteen vaarantamatta kuitenkaan ETA:n EFTA-valtioiden alkoholipolitiikkaa. Poikkeuksen soveltamisalaa on tämän vuoksi rajoitettu niin, että se kattaa ainoastaan lähetykset, joiden pääasiallinen yleisö on ETA:n EFTA-valtioissa.3. ETA:n sekakomitean olisi tämän vuoksi tehtävä oheinen päätös ETA-sopimuksen liitteen X muuttamisesta.4. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan b alakohdan mukaan neuvosto vahvistaa yhteisön kannan päätöksiin, joiden tavoitteena on yhteisön lainsäädäntöön kuuluvan säännöksen laajentaminen koskemaan ETA:a tekemällä siihen teknisiä mukautuksia suurempia muutoksia.5. Neuvostoa pyydetään hyväksymään yhteisön kantana liitteenä oleva luonnos ETA:n sekakomitean päätökseksi.Luonnos:ETA:N SEKAKOMITEAN PÄÄTÖSETA-sopimuksen liitteen X (Audiovisuaaliset palvelut) muuttamisestaETA:n SEKAKOMITEA, jokaottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä 'sopimus', ja erityisesti sen 98 artiklan,sekä katsoo seuraavaa:(1) Sopimuksen liitteessä X olevan neuvoston direktiiviä 89/552/ETY koskevan b mukautuksen mukaisesti tehdyssä sekakomitean tarkastelussa on päätetty, että mukautukseen sisältyvä poikkeus olisi pidettävä edelleen voimassa, mutta sen soveltamisalaa olisi rajoitettava.(2) Sopimuspuolet tarkastelevat poikkeusta uudelleen vuonna 2003,ON PÄÄTTÄNYT SEURAAVAA:1 artiklaKorvataan sopimuksen liitteessä X olevan neuvoston direktiiviä 89/552/ETY koskevan b mukautuksen teksti seuraavasti:"EFTA-valtiot saavat vaatia niiden alueella toimivia kaapelitelevisioyhtiöitä muokkaamaan tai muulla tavoin peittämään näkyvistä alkoholijuomamainokset sellaisten televisiotoiminnan harjoittajien lähetyksistä, joiden pääasiallinen yleisö on ETA:n EFTA-valtioissa. Arvioitaessa, kuuluuko tietty ohjelma tai mainos tämän mukautuksen soveltamisalaan, olisi kiinnitettävä huomiota muun muassa seuraaviin tekijöihin:- vastaanotetaanko lähetys tosiasiallisesti pääasiassa jossakin ETA:n EFTA-maassa,- onko mainostettuja tuotteita tai palveluita saatavissa vastaanottomaassa,- käytetäänkö ohjelmissa tai mainoksissa sen maan kieltä, jossa lähetykset vastaanotetaan,- mainitaanko mainoksissa vastaanottomaassa sijaitsevia myyntipaikkoja, ja- ilmoitetaanko hinnat vastaanottomaan valuutassa.Tällä poikkeuksella ei saa olla muiden televisio-ohjelmien osien kuin alkoholimainosten uudelleen lähettämistä rajoittavaa vaikutusta.Sopimuspuolet tarkastelevat yhdessä tätä poikkeusta vuonna 2003."2 artiklaTämä päätös tulee voimaan [1 päivänä tammikuuta 2000], jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle.3 artiklaTämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa.Tehty Brysselissä ... 2000. ETA:n sekakomitean puolestaF. Barbaso PuheenjohtajaETA:n sekakomitean sihteerit G. Vik E. Gerner